Helt av Tsjekkoslovakia

Helt av Tsjekkoslovakia, formelt 1955 til 1960 Helt av Republikken Tsjekkoslovakia (tsjekkisk: Hrdina Československé republiky) og 1960 til 1990 Helt av Den sosialistiske republikken Tsjekkoslovakia (tsjekkisk: Hrdina Československé socialistické republiky), var en ærestittel tildelt i Tsjekkoslovakia. Den ble innstiftet 8. februar 1955 til belønning av fremragende innsats for landet.Hrdina Československé socialistické republiky, Československé řády a vyznamenání. Lest 24. november 2015. Heltetittelen var landets høyeste æresbevisning. Utnevnelse skjedde etter innstilling av regjeringen. Den som ble utnevnt til ærestittelen Helt av Tsjekkoslovakia ble samtidig tildelt Klement Gottwalds orden. Ærestittelen Helt av Tsjekkoslovakia ble avviklet i 1990,«Česká a Slovenská federativní republika», Československé řády a vyznamenání. Lest 24. november 2015.«Zákon o státních vyznamenáních České a Slovenské Federativní Republiky», Sbírka zákonů, 9. oktober 1990, s. 1471–1473. som følge av sosialistregimets fall og overgangen til flerpartidemokrati i Tsjekkoslovakia.

Ordenstegn
høyre|rammeløs
Det synlige tegn på heltetittelen var en fasettert femtagget stjerne i gull med en mindre rødemaljert stjerne i midten.
«Czechoslovakia» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 105. Stjernene har lett utbøyde tagger. Baksiden er identisk, men har en midtmedaljong i gull inne i den røde stjernen. Denne bar Tsjekkoslovakias riksvåpen i relieff. Stjernen var opphengt i båndet i et ledd bestående av lindeblad. 

Båndet var rødt.

Tildeling
Ærestittelen Helt av Tsjekkoslovakia ble tildelt landets forsvarssjef, ledende personer i kommunistpartiet og landets presidenter. Det første tsjekkoslovakiske kosmonaut ble også hedret med tittelen. Heltetittelen ble også tildelt utlendinger, først og fremst sovjetiske marskalker og generalsekretæren i Sovjetunionens kommunistiske parti. En rekke utnevnelser kom i etterkant av at Prahavåren ble slått ned etter at Sovjetunionen og andre Warszawapakt-land invaderte Tsjekkoslovakia i august 1968. Heltetittelen ble tildelt samme person flere ganger.

Det ble foretatt 31 utnevnelser til Helt av Tsjekkoslovakia. I kronologisk rekkefølge er disse: 
 Ludvík Svoboda, general, 24. november 1965
 Karol Šmidke, post mortem, 20. januar 1967
 Vladimír Clementis, post mortem, 29. april 1968
 Josef Frank, post mortem, 29. april 1968
 Karel Klapálek, general, 24. mai 1968
 Gustáv Husák, førstesekretær i Det tsjekkoslovakiske kommunistpartiet, 23. august 1969
 Ladislav Novomeský, 23. august 1969
 Jan Šverma, post mortem , 23. august 1969
 Andrej Antonovitsj Gretsko, marskalk av Sovjetunionen og Sovjetunionens forsvarsminister, 5. oktober 1969
 Kiril Semjonovitsj Moskalenko, marskalk av Sovjetunionen, 5. oktober 1969
 Rudolf Jasiok, kaptein, sjef stridsvognkompani, post mortem, in memoriam, 6. oktober 1969
 Josef Khol, oberstløytnant, brigadesjef, post mortem, 6. oktober 1969
 František Vrána, kaptein, post mortem , 06. oktober 1969
 Vendelín Opatrný, kaptein, post mortem, 06. oktober 1969
 Ludvík Svoboda, general, 30. april 1970
 Andrej Jeremenko, marskalk av Sovjetunionen, 28. april 1970
 Ivan Konev, marskalk, Sovjetunionen, 28. april 1970
 Matvej Vasiljevitsj Zakharov, marskalk, Sovjetunionen, 28. april 1970
 Dmitrij Danilovitsj Leljušenko, general, Sovjetunionen, 28. april 1970
 Ivan Ignatovitsj Jakubovskij, marskalk av Sovjetunionen, 28. april 1970
 Leonid Bresjnev, generalsekretær i Sovjetunionens kommunistiske parti, 5. mai 1970
 Gustáv Husák, generalsekretær i det tsjekkoslovakiske kommunistparti, 9. januar 1973
 Ludvík Svoboda, Tsjekkoslovakias president, 30. mai 1975
 Leonid Brezjnev, generalsekretær i Sovjetunionens kommunistiske parti, 29. oktober 1976
 Vladimír Remek, tsjekkoslovakisk kosmonaut, 27. april 1978
 Jurij Romanenko, kosmonaut, Sovjetunionen, 27. april 1978
 Georgij Gretsjko, kosmonaut, Sovjetunionen, 27. april 1978
 Aleksej Gubarev, kosmonaut, Sovjetunionen, 27. april 1978
 Gustáv Husák, generalsekretær i det tsjekkoslovakiske kommunistparti og Tsjekkoslovakias president, 7. januar 1983
 Leonid Brezjnev, generalsekretær i Sovjetunionens kommunistiske parti og leder av presidiet for Sovjetunionen, 16. desember 1981
 Dmitrij Ustinov, Sovjetunionens forsvarsminister, 6. oktober 1982

Referanser

Kilder
  «Czechoslovakia» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 105.
 Hrdina Československé socialistické republiky, Československé řády a vyznamenání.
 «Česká a Slovenská federativní republika», Československé řády a vyznamenání.

Kategori:Tsjekkoslovakiske ordener
Kategori:Utmerkelser etablert i 1955
Kategori:Opphør i 1990